CELEX: 62017CN0117
Language: el
Date: 2017-03-06 00:00:00
Title: Υπόθεση C-117/17: Αίτηση προδικαστικής αποφάσεως την οποία υπέβαλε το Tribunale Amministrativo Regionale per le Marche (Ιταλία) στις 6 Μαρτίου 2017 — Comune di Castelbellino κατά Regione Marche κ.λπ.

10.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/2
            
         Αίτηση προδικαστικής αποφάσεως την οποία υπέβαλε το Tribunale Amministrativo Regionale per le Marche (Ιταλία) στις 6 Μαρτίου 2017 — Comune di Castelbellino κατά Regione Marche κ.λπ.
   (Υπόθεση C-117/17)
   (2017/C 221/02)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale per le Marche
   
      Διάδικοι στην υπόθεση της κύριας δίκης
   
   
      Προσφεύγουσα: Comune di Castelbellino
   
      Καθών: Regione Marche, Ministero per i beni e le attività culturali, Ministero dell’Ambiente e della Tutela del Territorio e del Mare, Regione Marche Servizio Infrastrutture Trasporti Energia — P.F. Rete Elettrica Regionale, Provincia di Ancona
   
      Προδικαστικά ερωτήματα
   
   
               1)
            
            
               Αντιβαίνει καταρχήν στο κοινοτικό δίκαιο (και ιδίως στην οδηγία 2011/92/ΕΕ (1), ως ίσχυε κατά την ημερομηνία εκδόσεως των προσβαλλόμενων αποφάσεων), εθνική νομοθεσία ή διοικητική πρακτική η οποία επιτρέπει να υπόκεινται σε έλεγχο περί υποχρεώσεως υποβολής σε εκτίμηση περιβαλλοντικών επιπτώσεων (ΕΠΕ) ή να υποβάλλονται σε ΕΠΕ σχέδια έργων που αφορούν μονάδες ήδη κατασκευασθείσες κατά τη διενέργεια του ελέγχου ή, αντιθέτως, επιτρέπει το κοινοτικό δίκαιο να λαμβάνονται υπόψη εξαιρετικές περιστάσεις οι οποίες δικαιολογούν παρέκκλιση από τη γενική αρχή κατά την οποία η ΕΠΕ έχει χαρακτήρα προληπτικής εκτιμήσεως;
            
         
               2)
            
            
               Ειδικότερα, δικαιολογείται τέτοια παρέκκλιση σε περίπτωση που μεταγενέστερη νομοθεσία απαλλάσσει από τη διενέργεια ΕΠΕ συγκεκριμένο σχέδιο έργου, το οποίο έπρεπε να υπόκειται σε έλεγχο περί υποχρεώσεως υποβολής σε ΕΠΕ βάσει αποφάσεως εθνικού δικαστηρίου που έκρινε αντισυνταγματικό ή/και μη εφαρμοστέο προϊσχύσαντα κανόνα που προέβλεπε την απαλλαγή;
            
         
      (1)  Οδηγία 2011/92/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (EE 2012, L 26, σ. 1).